Nafarroako Parlamentuko Mahaiak, 2020ko abenduaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Batzorde Tekniko Aholku-emaileari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abenduaren 1ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Joan den azaroaren 23an Nafarroako Gobernuak ostalaritzako sektoreko ordezkariekin bilera izan ondoren emandako prentsa-oharraren bidez lehenbiziko aldiz jakin genuen batzorde tekniko aholku-emaile bat dagoela.

Noiz eta zer prozeduraren bidez formalizatu da aipatu batzordearen eraketa?

Nork osatzen du aipatu batzordea? Zein dira batzordearen eginkizunak?

Iruñean, 2020ko azaroaren 25ean

Foru parlamentaria: Cristina Ibarrola Guillén